Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Πληροφορίες για αυτήν τη μηχανή > GPS (DSC-TX100V μόνο)

## GPS (DSC-TX100V μόνο)

Το σύστημα αυτό σάς επιτρέπει να προσδιορίζετε την ακριβή θέση σας στη γη. Οι δορυφόροι GPS βρίσκονται σε 6 τροχιές, σε απόσταση 20.000 χλμ πάνω από τη γη. Το σύστημα GPS αποτελείται από 24 ή περισσότερους δορυφόρους GPS. Ένας δέκτης GPS λαμβάνει ραδιοσήματα από τους δορυφόρους και υπολογίζει την τρέχουσα τοποθεσία του δέκτη με βάση τις πληροφορίες των τροχιών και το χρόνο ταξιδιού των σημάτων, κλπ.
Ο προσδιορισμός της τοποθεσίας καλείται "τριγωνισμός". Ένας δέκτης GPS μπορεί να προσδιορίσει το γεωγραφικό πλάτος και το γεωγραφικός μήκος της τοποθεσίας με τη λήψη σημάτων από 3 ή περισσότερους δορυφόρους.

- Επειδή οι θέσεις των δορυφόρων GPS συνεχώς μεταβάλλονται, μπορεί να χρειαστεί περισσότερος χρόνος για να προσδιοριστεί η τοποθεσία ή ο δέκτης ενδεχομένως να μην μπορεί να προσδιορίσει την τοποθεσία, ανάλογα με την τοποθεσία και την ώρα που χρησιμοποιείτε τη μηχανή.

- Το "GPS" είναι ένα σύστημα προσδιορισμού της γεωγραφικής θέσης με τριγωνισμό των ραδιοσημάτων από δορυφόρους GPS.
  Μην χρησιμοποιείτε τη μηχανή σε χώρους όπου δεν είναι δυνατή η λήψη ή γίνεται αντανάκλαση των ραδιοσημάτων, όπως π.χ. σε σκιερά μέρη που περιβάλλονται από κτίρια ή δέντρα, κτλ. Χρησιμοποιήστε τη μηχανή σε ανοιχτούς χώρους.

- Ενδέχεται να μην μπορείτε να εγγράψετε πληροφορίες τοποθεσίας σε τοποθεσίες ή καταστάσεις όπου ραδιοσήματα από τους δορυφόρους GPS δεν φτάνουν στη μηχανή, όπως. για παράδειγμα, στις εξής καταστάσεις:

- Σε σήραγγες, σε εσωτερικούς χώρους ή υπό τη σκιά κτιρίων.

- Ανάμεσα από ψηλά κτίρια ή σε στενούς δρόμους που περιβάλλονται από κτίρια.

- Σε υπόγειες τοποθεσίες, τοποθεσίες που περιβάλλονται από πυκνή βλάστηση δέντρων, κάτω από ανυψωμένη γέφυρα ή σε τοποθεσίες όπου δημιουργούνται μαγνητικά πεδία, όπως κοντά σε καλώδια υψηλής τάσης.

- Κοντά σε συσκευές που παράγουν ραδιοσήματα στην ίδια ζώνη συχνότητας με τη μηχανή: κοντά σε ζώνη 1,5 GHz κινητής τηλεφωνίας, κλπ.

#### Πληροφορίες για σφάλματα τριγωνισμού

- Αν μεταφερθείτε σε άλλη τοποθεσία αμέσως μόλις ενεργοποιήσετε τη μηχανή σας, η μηχανή μπορεί να χρειαστεί περισσότερο χρόνο για να ξεκινήσει τον τριγωνισμό, σε σύγκριση με αν παραμείνετε στην ίδια τοποθεσία.

- Σφάλματα που προκαλούνται από τη θέση των δορυφόρων GPS
  Η μηχανή πραγματοποιεί αυτόματα τριγωνισμό της τρέχουσας θέσης σας όταν λαμβάνει ραδιοσήματα από 3 ή περισσότερους δορυφόρους GPS. Το επιτρεπόμενο σφάλμα τριγωνισμού από τους δορυφόρους GPS είναι περίπου 10 m.
  Ανάλογα με το περιβάλλον της τοποθεσίας, το σφάλμα τριγωνισμού μπορεί να είναι μεγαλύτερο. Σε αυτήν την περίπτωση, η πραγματική τοποθεσία σας μπορεί να μην αντιστοιχεί με την τοποθεσία στο χάρτη με βάση τις πληροφορίες GPS. Εν τω μεταξύ, οι δορυφόροι GPS ελέγχονται από το Υπουργείο Άμυνας των Ηνωμένων Πολιτειών της Αμερικής, και ο βαθμός ακρίβειας μπορεί να αλλαχθεί σκοπίμως.

- Σφάλμα κατά τη διαδικασία τριγωνισμού
  Η μηχανή λαμβάνει πληροφορίες θέσης σε τακτικά χρονικά διαστήματα κατά τον τριγωνισμό. Υπάρχει μια μικρή διαφορά ώρας ανάμεσα από το χρόνο λήψης των πληροφοριών τοποθεσίας και το χρόνο εγγραφής των πληροφοριών τοποθεσίας σε μια εικόνα. Συνεπώς, η πραγματική τοποθεσία εγγραφής μπορεί να μην αντιστοιχεί ακριβώς με την τοποθεσία στο χάρτη με βάση τις πληροφορίες GPS.

#### Σημειώσεις σχετικά με τους περιορισμούς χρήσης του GPS σε αεροπλάνο

- Κατά την απογείωση και προσγείωση αεροπλάνου, απενεργοποιήστε τη μηχανή, σε συμμόρφωση με τις οδηγίες που δίνονται στο αεροπλάνο.

- Εάν δεν επιθυμείτε την εγγραφή πληροφοριών, ορίστε τη [Ρύθμιση GPS] στην επιλογή [Όχι].

#### Πληροφορίες για άλλο περιορισμό

- Χρησιμοποιήστε το GPS σύμφωνα με τους κανονισμούς του χώρου ή της κατάστασης, όπου βρίσκεστε.

#### Πληροφορίες για το σύστημα γεωγραφικών συντεταγμένων

- Χρησιμοποιείται το σύστημα γεωγραφικών συντεταγμένων "WGS-84".

Πίσω στην κορυφή