Οδηγός χρήσης του Cyber-shot
Εκτύπωση
Αρχική σελίδα > Χρήση στοιχείων MENU (Λήψη) > Στοιχεία MENU (Λήψη) > Ισορροπία λευκού

## Ισορροπία λευκού

Για να καταγράψετε το βασικό λευκό χρώμα στη λειτουργία Ρύθμιση ενός πατήματος
Προσαρμόζει τους χρωματικούς τόνους σύμφωνα με τις συνθήκες φωτισμού του περίγυρου. Χρησιμοποιήστε αυτήν τη λειτουργία αν τα χρώματα της εικόνας δεν εμφανίζονται φυσικά.

1. MENU (Ισορροπία λευκού)

Ανάλογα με τη λειτουργία ΕΓΓ, μπορείτε να ρυθμίσετε αυτήν τη λειτουργία χρησιμοποιώντας τα κουμπιά που εμφανίζονται στην αριστερή πλευρά της οθόνης.

1. Επιθυμητή λειτουργία [OK].

| (Αυτόματα) | Προσαρμόζει αυτόματα την ισορροπία λευκού για να εμφανίζονται τα χρώματα φυσικά.
| (Φως ημέρας) | Προσαρμόζεται για συνθήκες εξωτερικού χώρου σε μια αίθρια ημέρα, βραδινή θέα, νυχτερινό σκηνικό, πινακίδες νέον, πυροτεχνήματα κλπ.
| (Συννεφιά) | Προσαρμόζεται για συννεφιά ή σκιερή τοποθεσία.
| (Ισορρ. λευκού φθορισμού 1) (Ισορρ. λευκού φθορισμού 2) (Ισορρ. λευκού φθορισμού 3) | [Ισορρ. λευκού φθορισμού 1]: Προσαρμόζεται για λευκό φωτισμό φθορισμού. [Ισορρ. λευκού φθορισμού 2]: Προσαρμόζεται για φυσικό λευκό φωτισμό φθορισμού. [Ισορρ. λευκού φθορισμού 3]: Προσαρμόζεται για λευκό φωτισμό φθορισμού ημέρας.
| (Πυράκτωσης) | Προσαρμόζεται για μέρη κάτω από λαμπτήρες πυράκτωσης ή κάτω από έντονο φωτισμό, όπως σε ένα στούντιο φωτογράφισης.
| (Φλας) | Προσαρμόζεται για τις συνθήκες του φλας.
| (Ένα πάτημα) | Προσαρμόζει την ισορροπία του λευκού ανάλογα με τη φωτεινή πηγή. Το λευκό χρώμα που έχει απομνημονευτεί στη λειτουργία (Ρύθμιση ενός πατήματος) γίνεται το βασικό λευκό χρώμα. Χρησιμοποιήστε αυτήν τη λειτουργία όταν η ρύθμιση [Αυτόματα] και οι άλλες ρυθμίσεις δεν παρέχουν ακριβή χρώματα.

Εφέ συνθηκών φωτισμού
Το φαινομενικό χρώμα ενός θέματος επηρεάζεται από τις συνθήκες φωτισμού.
Οι χρωματικοί τόνοι προσαρμόζονται αυτόματα, μπορείτε όμως να προσαρμόσετε τους χρωματικούς τόνους και χειροκίνητα με τη λειτουργία ισορροπίας λευκού.
Φως ημέρας (Λευκό ως τυπικό)
Συννεφιά (Γαλαζωπό)
Φθορισμός (Ελαφρώς πράσινο)
Πυράκτωσης (Κοκκινωπό)
Σημειώσεις

- Σε συνθήκες φωτισμού φθορισμού που τρεμοπαίζει, η λειτουργία ισορροπίας λευκού μπορεί να μη λειτουργήσει σωστά ακόμα κι αν επιλέξετε [Ισορρ. λευκού φθορισμού 1], [Ισορρ. λευκού φθορισμού 2] ή [Ισορρ. λευκού φθορισμού 3].

- Όταν φωτογραφίζετε με φλας σε μια λειτουργία εκτός της λειτουργίας [Φλας], η [Ισορροπία λευκού] ορίζεται στην επιλογή [Αυτόματα].

- Όταν η λειτουργία φλας οριστεί στην επιλογή [Ναι] ή [Αργός συγχρονισμός], η ισορροπία λευκού μπορεί να ρυθμιστεί μόνο στην επιλογή [Αυτόματα], [Φλας] ή [Ένα πάτημα].

- Μπορεί να μην είστε σε θέση να ρυθμίσετε κάποια στοιχεία MENU ανάλογα με την επιλεγμένη λειτουργία ΕΓΓ. Για λεπτομέρειες, βλ. "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

### Για να καταγράψετε το βασικό λευκό χρώμα στη λειτουργία Ρύθμιση ενός πατήματος

1. Καδράρετε ένα λευκό αντικείμενο όπως ένα φύλλο χαρτί γεμίζοντας την οθόνη υπό τις ίδιες συνθήκες φωτισμού, στις οποίες θα πραγματοποιήσετε λήψη του θέματος.

1. MENU (Ισορροπία λευκού) [Ένα πάτημα]

1. Πιέστε ελαφρά (Ρύθμιση ενός πατήματος) [OK]

Η οθόνη γίνεται μαύρη για μια στιγμή και, όταν η ισορροπία λευκού ρυθμιστεί και αποθηκευτεί στη μνήμη, εμφανίζεται και πάλι η οθόνη εγγραφής.
Σημειώσεις

- Εάν η ένδειξη αναβοσβήνει κατά τη λήψη, η ισορροπία λευκού είτε δεν έχει ρυθμιστεί είτε δεν μπορεί να ρυθμιστεί. Χρησιμοποιήστε την αυτόματη ισορροπία λευκού.

- Μην κουνάτε ή χτυπάτε τη μηχανή όταν η λειτουργία [Ρύθμιση ενός πατήματος] είναι σε εξέλιξη.

- Όταν η λειτουργία φλας είναι ρυθμισμένη στις επιλογές [Ναι] ή [Αργός συγχρονισμός], η ισορροπία λευκού προσαρμόζεται στις συνθήκες με το φλας να ανάβει.

Πίσω στην κορυφή