Οδηγός χρήσης του Cyber-shot
Εκτύπωση
Αρχική σελίδα > Επίλυση προβλημάτων > Επίλυση προβλημάτων > Μπαταρία και τροφοδοσία

## Μπαταρία και τροφοδοσία

Δεν είναι δυνατή η τοποθέτηση της μπαταρίας στη μηχανή.

- Βεβαιωθείτε ότι η κατεύθυνση της μπαταρίας είναι σωστή και σπρώξτε την μέχρι να ασφαλίσει ο μοχλός εξαγωγής μπαταρίας.

Δεν είναι δυνατή η ενεργοποίηση της μηχανής.

- Αφού τοποθετήσετε την μπαταρία στη μηχανή, μπορεί να μεσολαβήσει ένα μικρό διάστημα μέχρι να ενεργοποιηθεί η μηχανή.

- Βεβαιωθείτε ότι η μπαταρία έχει τοποθετηθεί σωστά.

- Η μπαταρία έχει αποφορτιστεί. Φορτίστε την μπαταρία.

- Οι πόλοι της μπαταρίας είναι βρόμικοι. Σκουπίστε απαλά τυχόν ακαθαρσίες με ένα μαλακό πανί.

- Βεβαιωθείτε ότι η μπαταρία είναι τύπου NP-BN1.

Η συσκευή τίθεται ξαφνικά εκτός λειτουργίας.

- Ανάλογα με τη θερμοκρασία της μηχανής και της μπαταρίας, η μηχανή μπορεί να απενεργοποιηθεί αυτόματα για να προστατευτεί. Σε αυτή την περίπτωση, εμφανίζεται ένα μήνυμα στην οθόνη πριν απενεργοποιηθεί η μηχανή.

- Αν δεν χειριστείτε τη μηχανή για ένα ορισμένο χρονικό διάστημα ενώ αυτή είναι ενεργοποιημένη και το στοιχείο [Εξοικον. ενέργειας] είναι ρυθμισμένο στην επιλογή [Τυπική] ή [Αντοχή], η μηχανή απενεργοποιείται αυτόματα ώστε να μην εξαντληθεί η ισχύς της μπαταρίας. Ενεργοποιήστε ξανά τη μηχανή.

- Αν δεν χειριστείτε τη μηχανή για ένα ορισμένο χρονικό διάστημα ενώ αυτή είναι ενεργοποιημένη και το στοιχείο [Εξοικον. ενέργειας] έχει οριστεί στην επιλογή [Όχι] ή η μηχανή είναι συνδεδεμένη με το μετασχηματιστή εναλλασσόμενου ρεύματος για παροχή ρεύματος, η οθόνη σβήνει αυτόματα για να αποφευχθεί ο κίνδυνος φθοράς της φθορίζουσας επιφάνειας. Πιέστε ελαφρά την οθόνη ξανά για να την εμφανίσετε. (DSC-TX100 / TX100V)

Η ένδειξη υπόλοιπης διάρκειας φόρτισης δεν είναι σωστή.

- Αυτό συμβαίνει όταν χρησιμοποιείτε τη μηχανή σε ένα υπερβολικά θερμό ή ψυχρό μέρος.

- Προέκυψε διαφορά μεταξύ της ένδειξης υπόλοιπου φορτίου και του πραγματικού υπόλοιπου φορτίου της μπαταρίας. Αποφορτίστε πλήρως την μπαταρία μία φορά και κατόπιν φορτίστε την μπαταρία για να διορθώσετε την ένδειξη. Η ένδειξη υπόλοιπης φόρτισης μπαταρίας ενδέχεται να μην είναι σωστή υπό ορισμένες συνθήκες.

- Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, ίσως θα πρέπει να αντικαταστήσετε την μπαταρία με μια καινούργια.

Η λυχνία ισχύος/φόρτισης της μηχανής αναβοσβήνει κατά τη διάρκεια φόρτισης της μπαταρίας.

- Βεβαιωθείτε ότι η μπαταρία είναι τύπου NP-BN1.

- Η λυχνία ισχύος/φόρτισης της μηχανής αναβοσβήνει ακανόνιστα όταν χρησιμοποιείτε μια μπαταρία που δεν έχει χρησιμοποιηθεί για μεγάλο χρονικό διάστημα. Σε αυτές τις περιπτώσεις, αφαιρέστε την μπαταρία από τη μηχανή και τοποθετήστε την ξανά.

- Για λεπτομέρειες, βλ. "Μπαταρία" [Πληροφ.].

Η μπαταρία δεν έχει φορτιστεί ακόμα και μετά από το σβήσιμο της λυχνίας ισχύος / φόρτισης και την ολοκλήρωση της φόρτισης.

- Αυτό το φαινόμενο συμβαίνει όταν φορτίζετε την μπαταρία σε υπερβολικά θερμό ή ψυχρό μέρος. Φορτίστε την μπαταρία όταν η θερμοκρασία φόρτισης κυμαίνεται εντός του σωστού εύρους 10°C έως 30°C.

Πίσω στην κορυφή