Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Κάρτα μνήμης

## Κάρτα μνήμης

Κάρτα μνήμης
Σημείωση σχετικά με τη χρήση του προσαρμογέα κάρτας μνήμης (πωλείται χωριστά)
"Memory Stick"
Κατά τη χρήση ενός "Memory Stick Duo" με υποδοχή "Memory Stick" τυπικού μεγέθους
Σημειώσεις σχετικά με τη χρήση ενός "Memory Stick Micro" (πωλείται χωριστά)

### Κάρτα μνήμης

Οι τύποι καρτών μνήμης που μπορούν να χρησιμοποιηθούν με τη μηχανή είναι οι εξής: "Memory Stick PRO Duo", "Memory Stick PRO-HG Duo", "Memory Stick Duo", κάρτα μνήμης SD, κάρτα μνήμης SDHC και κάρτα μνήμης SDXC.
Δεν μπορεί να χρησιμοποιηθεί MultiMediaCard.
Σε αυτόν τον Οδηγό χρήσης, τα "Memory Stick PRO Duo", "Memory Stick PRO-HG Duo" και "Memory Stick Duo" ονομάζονται "Memory Stick Duo" και οι κάρτες μνήμης SD, SDHC και SDXC ονομάζονται κάρτες SD.

- Τα "Memory Stick Duo" έως 32 GB και οι κάρτες μνήμης SD έως 64 GB έχουν δοκιμαστεί και έχει αποδειχθεί ότι λειτουργούν με τη μηχανή.

- Κατά την εγγραφή ταινιών, συνιστάται η χρήση των παρακάτω καρτών μνήμης:

- (Mark2) ("Memory Stick PRO Duo" (Mark2))

- ("Memory Stick PRO-HG Duo")

- Κάρτα SD (Κατηγορία 4 ή ταχύτερη)

Σημειώσεις

- Για διασφάλιση της σταθερής λειτουργίας της κάρτας μνήμης, σας συνιστούμε να χρησιμοποιήσετε τη μηχανή για να διαμορφώσετε μια κάρτα μνήμης που πρόκειται να χρησιμοποιήσετε με τη μηχανή για πρώτη φορά. Σημειώστε ότι η διαμόρφωση θα διαγράψει μόνιμα όλα τα δεδομένα που έχουν εγγραφεί στην κάρτα μνήμης. Δεν είναι δυνατή η ανάκτηση των δεδομένων. Δημιουργήστε αντίγραφα ασφαλείας των σημαντικών δεδομένων σε έναν υπολογιστή ή άλλη θέση αποθήκευσης.

- Εάν επαναλαμβάνετε τις διαδικασίες εγγραφής/διαγραφής εικόνων, ενδέχεται να προκληθεί κατακερματισμός (fragmentation) των δεδομένων στην κάρτα μνήμης. Ενδέχεται να μην είναι δυνατή η αποθήκευση ή η εγγραφή ταινιών. Σε αυτή την περίπτωση, αποθηκεύστε τις εικόνες σας σε έναν υπολογιστή ή άλλη θέση αποθήκευσης και στη συνέχεια, εκτελέστε [Διαμόρφωση].

- Δεν παρέχεται εγγύηση λειτουργίας στη μηχανή για μια κάρτα μνήμης που έχει διαμορφωθεί με υπολογιστή.

- Οι ταχύτητες ανάγνωσης / εγγραφής δεδομένων διαφέρουν ανάλογα με το συνδυασμό της κάρτας μνήμης και εξοπλισμού που χρησιμοποιείτε.

- Τα δεδομένα ενδέχεται να καταστραφούν στις εξής περιπτώσεις:

- Όταν αφαιρεθεί η κάρτα μνήμης ή απενεργοποιηθεί η μηχανή κατά τη λειτουργία ανάγνωσης ή εγγραφής

- Όταν η κάρτα μνήμης χρησιμοποιείται σε χώρους που υπόκεινται σε στατικό ηλεκτρισμό ή ηλεκτρικό θόρυβο

- Συνιστάται η δημιουργία εφεδρικών αντιγράφων των σημαντικών δεδομένων.

- Μην κολλάτε ετικέτες επάνω στην κάρτα μνήμης ή στον προσαρμογέα κάρτας μνήμης.

- Μην αγγίζετε το τμήμα ακροδεκτών της κάρτας μνήμης με το χέρι σας ή με μεταλλικά αντικείμενα.

- Μην χτυπάτε, μην λυγίζετε και μην αφήνετε την κάρτα μνήμης να πέσει.

- Μην αποσυναρμολογείτε και μην τροποποιείτε την κάρτα μνήμης.

- Μην εκθέτετε την κάρτα μνήμης σε νερό.

- Μην αφήνετε την κάρτα μνήμης εκεί όπου μπορούν να την πιάσουν μικρά παιδιά. Ενδέχεται να την καταπιούν κατά λάθος.

- Τοποθετήστε μια κάρτα μνήμης που να ταιριάζει με το μέγεθος της υποδοχής κάρτας μνήμης. Διαφορετικά, θα προκληθεί δυσλειτουργία.

- Μην χρησιμοποιείτε και μην αποθηκεύετε την κάρτα μνήμης υπό τις εξής συνθήκες:

- Σε θέσεις με υψηλή θερμοκρασία, όπως το θερμό εσωτερικό ενός αυτοκινήτου που είναι σταθμευμένο σε απευθείας ηλιακό φως

- Σε θέσεις εκτεθειμένες σε απευθείας ηλιακό φως

- Σε υγρές θέσεις ή θέσεις όπου υπάρχουν διαβρωτικές ουσίες

### Σημείωση σχετικά με τη χρήση του προσαρμογέα κάρτας μνήμης (πωλείται χωριστά)

- Όταν τοποθετείτε μια κάρτα μνήμης στον προσαρμογέα κάρτας μνήμης, τοποθετήστε την κάρτα μνήμης προς τη σωστή κατεύθυνση και κατόπιν σπρώξτε την πλήρως προς τα μέσα. Η εσφαλμένη τοποθέτηση ενδέχεται να προκαλέσει δυσλειτουργία.

### "Memory Stick"

Οι τύποι "Memory Stick Duo" που μπορούν να χρησιμοποιηθούν με τη μηχανή παρατίθενται στον πίνακα παρακάτω. Ωστόσο, δεν παρέχεται εγγύηση για τη σωστή εκτέλεση όλων των λειτουργιών του "Memory Stick Duo".

Τύπος "Memory Stick" | Εγγραφή / Αναπαραγωγή
Memory Stick Duo (χωρίς MagicGate) | *1
Memory Stick Duo (με MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3*4

*1 Δεν υποστηρίζεται μεταφορά δεδομένων υψηλής ταχύτητας με χρήση παράλληλης διασύνδεσης.
*2 Τα "Memory Stick Duo", "MagicGate Memory Stick Duo", "Memory Stick PRO Duo" και "Memory Stick PRO-HG Duo" διαθέτουν λειτουργίες MagicGate. Το MagicGate είναι τεχνολογία προστασίας πνευματικών δικαιωμάτων που χρησιμοποιεί τεχνολογία κρυπτογράφησης. Η εγγραφή / αναπαραγωγή δεδομένων που απαιτεί λειτουργίες MagicGate δεν μπορεί να πραγματοποιηθεί με τη μηχανή.
*3 Οι ταινίες που εγγράφονται σε αρχείο προβολής AVCHD και οι ταινίες μεγέθους [MP4 12M] και [MP4 6M] δεν μπορούν να εγγραφούν σε άλλο "Memory Stick" εκτός από τα "Memory Stick PRO Duo" ή "Memory Stick PRO-HG Duo".
*4 Αυτή η μηχανή δεν υποστηρίζει παράλληλη μεταφορά δεδομένων 8 bit. Εκτελεί την ίδια παράλληλη μεταφορά δεδομένων 4 bit όπως το "Memory Stick PRO Duo" ή το "Memory Stick PRO-HG Duo". (DSC-TX10)

### Κατά τη χρήση ενός "Memory Stick Duo" με υποδοχή "Memory Stick" τυπικού μεγέθους

Μπορείτε να χρησιμοποιήσετε το "Memory Stick Duo" τοποθετώντας το στον προσαρμογέα "Memory Stick Duo" (πωλείται χωριστά).
Προσαρμογέας "Memory Stick Duo"

### Σημειώσεις σχετικά με τη χρήση ενός "Memory Stick Micro" (πωλείται χωριστά)

- Αυτό το προϊόν δεν είναι συμβατό με "Memory Stick Micro" ("M2"). Το "M2" είναι μια σύντμηση για το "Memory Stick Micro".

- Για να χρησιμοποιήσετε ένα "Memory Stick Micro" με τη μηχανή, τοποθετήστε το "Memory Stick Micro" σε έναν προσαρμογέα "M2" μεγέθους Duo. Αν τοποθετήσετε το "Memory Stick Micro" στη μηχανή χωρίς προσαρμογέα "M2" μεγέθους Duo, ενδέχεται να μην μπορέσετε να τον αφαιρέσετε από τη μηχανή.

- Μην αφήνετε το "Memory Stick Micro" εκεί όπου μπορούν να το πιάσουν μικρά παιδιά. Ενδέχεται να το καταπιούν κατά λάθος.

Πίσω στην κορυφή