Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Προφυλάξεις

## Προφυλάξεις

Δημιουργία αντιγράφων ασφαλείας εσωτερικής μνήμης και κάρτας μνήμης
Σχετικά με αρχεία βάσης δεδομένων
Μη χρησιμοποιείτε / αποθηκεύετε τη μηχανή στα ακόλουθα μέρη
Σχετικά με τη μεταφορά
Σχετικά με τις θερμοκρασίες λειτουργίας
Σχετικά με τη συμπύκνωση υγρασίας
Ενσωματωμένες λειτουργίες σε αυτήν τη μηχανή
Σχετικά με τη συμβατότητα των δεδομένων εικόνας
Σημειώσεις κατά την αναπαραγωγή ταινιών σε άλλες συσκευές
Σημειώσεις σχετικά με την οθόνη και το φακό

### Δημιουργία αντιγράφων ασφαλείας εσωτερικής μνήμης και κάρτας μνήμης

Μην απενεργοποιείτε τη μηχανή, μην αφαιρείτε την μπαταρία ή μην αφαιρείτε την κάρτα μνήμης, όσο είναι αναμμένη η λυχνία πρόσβασης. Σε αντίθετη περίπτωση, τα δεδομένα εσωτερικής μνήμης ή η κάρτα μνήμης ενδέχεται να υποστούν βλάβη. Δημιουργήστε ένα αντίγραφο ασφαλείας για να προστατεύσετε τα δεδομένα σας.

### Σχετικά με αρχεία βάσης δεδομένων

Όταν τοποθετείτε μια κάρτα μνήμης χωρίς αρχείο βάσης δεδομένων στη μηχανή και ενεργοποιείτε τη μηχανή, ένα μέρος της χωρητικότητας της κάρτας μνήμης χρησιμοποιείται αυτόματα για τη δημιουργία του αρχείου βάσης δεδομένων. Ενδέχεται να χρειαστεί κάποιος χρόνος μέχρι να είστε σε θέση να εκτελέσετε την επόμενη ενέργεια.

### Μη χρησιμοποιείτε / αποθηκεύετε τη μηχανή στα ακόλουθα μέρη

- Σε υπερβολικά θερμά, κρύα ή υγρά μέρη
  Σε μέρη όπως π.χ. σε ένα αυτοκίνητο σταθμευμένο στον ήλιο, το σώμα της μηχανής μπορεί να παραμορφωθεί και αυτό μπορεί να προκαλέσει δυσλειτουργία.

- Κάτω από άμεσο ηλιακό φως ή κοντά σε καλοριφέρ
  Το σώμα της μηχανής μπορεί να αποχρωματιστεί ή να παραμορφωθεί και αυτό μπορεί να προκαλέσει δυσλειτουργία.

- Σε μια τοποθεσία που υπόκειται σε κραδασμούς

- Κοντά σε ισχυρό μαγνητικό πεδίο

- Σε μέρη με άμμο ή σκόνη (DSC-TX100 / TX100V)
  Προσέξτε να μην εισχωρήσει άμμος ή σκόνη στο εσωτερικό της μηχανής. Ενδέχεται να προκληθεί βλάβη στη μηχανή, η οποία σε ορισμένες περιπτώσεις είναι ανεπανόρθωτη.

### Σχετικά με τη μεταφορά

- Μην κάθεστε σε καρέκλες ή άλλα σημεία με τη μηχανή στην πίσω τσέπη του παντελονιού ή της φούστας σας, επειδή αυτό μπορεί να προκαλέσει δυσλειτουργία ή βλάβη στη μηχανή.

### Σχετικά με τις θερμοκρασίες λειτουργίας

- Δεν συνιστάται η λήψη σε εξαιρετικά ψυχρά ή θερμά μέρη με θερμοκρασίες εκτός των παραπάνω ορίων. Η μηχανή σας είναι σχεδιασμένη για χρήση στις εξής θερμοκρασίες:

- DSC-TX10: μεταξύ –10°C και 40°C.

- DSC-TX100 / TX100V: μεταξύ 0°C και 40°C.

### Σχετικά με τη συμπύκνωση υγρασίας

- Αν μεταφέρετε τη μηχανή απευθείας από έναν κρύο σε έναν ζεστό χώρο, ενδέχεται να δημιουργηθεί συμπύκνωση υγρασίας στο εσωτερικό ή στο εξωτερικό της μηχανής. Ενδέχεται να προκληθεί βλάβη στη μηχανή λόγω της συγκέντρωσης υγρασίας.

- Εάν παρουσιαστεί συμπύκνωση υγρασίας, κάντε τα εξής:

- Βγάλτε την μπαταρία και την κάρτα μνήμης και ανοίξτε το κάλυμμα μπαταρίας/κάρτας μνήμης και, στη συνέχεια, αφήστε τη μηχανή σε στεγνό μέρος μέχρι να εξατμιστεί η υγρασία. (DSC-TX10)

- Απενεργοποιήστε τη μηχανή και περιμένετε περίπου μία ώρα μέχρι να εξατμιστεί η υγρασία. (DSC-TX100 / TX100V)

Εάν επιχειρήσετε να φωτογραφίσετε εικόνες όταν έχει συγκεντρωθεί υγρασία στο εσωτερικό του φακού, οι εικόνες θα είναι θολές.

### Ενσωματωμένες λειτουργίες σε αυτήν τη μηχανή

- Το παρόν εγχειρίδιο περιγράφει κάθε λειτουργία των συσκευών που είναι συμβατές/μη συμβατές με τη λειτουργία GPS, των συσκευών που είναι συμβατές/μη συμβατές με την τεχνολογία TransferJet και των συσκευών που είναι συμβατές με τις λειτουργίες 1080 60i και 1080 50i.

- Για να καθορίσετε εάν η μηχανή σας υποστηρίζει τη λειτουργία GPS, ελέγξτε το όνομα μοντέλου της μηχανής.

- Συσκευές συμβατές με GPS: DSC-TX100V

- Συσκευές μη συμβατές με GPS: DSC-TX10 / TX100

- Για να ελέγξετε εάν η μηχανή σας υποστηρίζει τη λειτουργία TransferJet και εάν είναι συμβατή με τις λειτουργίες 1080 60i ή 1080 50i, ελέγξτε τις παρακάτω ενδείξεις στο κάτω μέρος της μηχανής.
  Συσκευές συμβατές με TransferJet: (TransferJet)

- Συσκευές συμβατές με 1080 60i: 60i

- Συσκευές συμβατές με 1080 50i: 50i

- Όταν είστε επιβιβασμένοι σε αεροπλάνο, απενεργοποιήστε τη λειτουργία TransferJet. Επιπλέον, να τηρείτε πάντα όλους τους κανονισμούς που διέπουν την περιοχή στην οποία χρησιμοποιείτε τη μηχανή.

- Μην παρακολουθείτε εικόνες 3D που λήφθηκαν με αυτήν τη μηχανή σε οθόνες συμβατές με 3D για μεγάλο χρονικό διάστημα.

- Όταν παρακολουθείτε εικόνες 3D που λήφθηκαν με αυτήν τη μηχανή σε οθόνες συμβατές με 3D, ενδέχεται να αισθανθείτε δυσφορία, όπως καταπόνηση των ματιών, κούραση ή ναυτία. Για να αποφύγετε αυτά τα συμπτώματα, συνιστάται να κάνετε τακτικά διαλείμματα.
  Ωστόσο, πρέπει οι ίδιοι να καθορίσετε τη διάρκεια και τη συχνότητα των διαλειμμάτων που χρειάζεστε, καθώς αυτά διαφέρουν από άτομο σε άτομο. Αν αισθανθείτε δυσφορία οποιασδήποτε φύσεως, σταματήστε να παρακολουθείτε εικόνες 3D μέχρι να νιώσετε καλύτερα και συμβουλευτείτε έναν γιατρό, αν το θεωρείτε απαραίτητο. Επίσης, ανατρέξτε στις οδηγίες λειτουργίας που παρέχονται με τη συσκευή ή το λογισμικό που έχετε συνδέσει ή χρησιμοποιείτε με αυτήν τη μηχανή.

Λάβετε υπόψη ότι η όραση ενός παιδιού βρίσκεται ακόμα σε ανάπτυξη (ιδιαίτερα των παιδιών που είναι μικρότερα από 6 χρονών). Συμβουλευτείτε έναν παιδίατρο ή οφθαλμίατρο προτού επιτρέψετε στο παιδί σας να παρακολουθεί εικόνες 3D και βεβαιωθείτε ότι το παιδί σας τηρεί τις παραπάνω προφυλάξεις κατά την παρακολούθηση τέτοιου είδους εικόνων.

### Σχετικά με τη συμβατότητα των δεδομένων εικόνας

- Η μηχανή είναι συμβατή με το παγκόσμιο πρότυπο DCF (Design rule for Camera File system) που καθορίζεται από την JEITA (Japan Electronics and Information Technology Industries Association).

- Η Sony δεν εγγυάται ότι η μηχανή θα μπορεί να αναπαραγάγει εικόνες που εγγράφηκαν ή επεξεργάστηκαν με άλλες συσκευές, ούτε ότι άλλες συσκευές θα μπορούν να αναπαραγάγουν εικόνες που εγγράφηκαν με τη μηχανή.

### Σημειώσεις κατά την αναπαραγωγή ταινιών σε άλλες συσκευές

- Αυτή η μηχανή χρησιμοποιεί το πρότυπο MPEG-4 AVC/H.264 High Profile για εγγραφή σε μορφή AVCHD. Δεν είναι δυνατή η αναπαραγωγή ταινιών που εγγράφονται με χρήση αυτής της μηχανής στη μορφή AVCHD από τις παρακάτω συσκευές.

- Άλλες συσκευές συμβατές με τη μορφή AVCHD, οι οποίες δεν υποστηρίζουν το πρότυπο High Profile

- Συσκευές μη συμβατές με τη μορφή AVCHD

Αυτή η μηχανή χρησιμοποιεί, επίσης, τεχνολογία MPEG-4 AVC/H.264 High Profile για εγγραφή σε μορφή MP4. Επομένως, δεν είναι δυνατή η αναπαραγωγή ταινιών που εγγράφονται σε μορφή MP4 με χρήση αυτής της μηχανής σε συσκευές που δεν υποστηρίζουν το πρότυπο MPEG-4 AVC/H.264.

- Μπορείτε να πραγματοποιήσετε αναπαραγωγή δίσκου με ποιότητα εικόνας υψηλής ευκρίνειας (HD) μόνο σε συσκευές αναπαραγωγής μορφής AVCHD. Μια συσκευή αναπαραγωγής ή εγγραφής DVD δεν μπορεί να αναπαραγάγει ένα δίσκο με ποιότητα εικόνας υψηλής ευκρίνειας (HD), επειδή οι συσκευές αυτές δεν είναι συμβατές με τη μορφή AVCHD. Επίσης, εάν εισάγετε ένα δίσκο με ποιότητα εικόνας υψηλής ευκρίνειας (HD) που έχει εγγραφεί σε μορφή AVCHD σε μια συσκευή αναπαραγωγής ή εγγραφής DVD, ενδέχεται να μην μπορείτε να τον εξάγετε.

### Σημειώσεις σχετικά με την οθόνη και το φακό

- Η οθόνη κατασκευάζεται χρησιμοποιώντας τεχνολογία εξαιρετικά μεγάλης ακριβείας έτσι ώστε πάνω από 99,99% των pixel να είναι λειτουργικά διαθέσιμα για αποτελεσματική χρήση. Παρ' όλα αυτά όμως, μερικές μαύρες ή/και φωτεινές κουκκίδες (με λευκό, κόκκινο, μπλε ή πράσινο χρώμα) μπορεί να εμφανίζονται στην οθόνη. Οι κουκκίδες αυτές είναι φυσιολογικό επακόλουθο της διαδικασίας κατασκευής και δεν επηρεάζουν την εγγραφή.

- Εάν πέσουν σταγόνες νερού ή άλλα υγρά στην οθόνη και βραχεί, απομακρύνετέ τα αμέσως με ένα μαλακό πανί. Εάν αφήσετε τα υγρά πάνω στην επιφάνεια της οθόνης, ενδέχεται να υποβαθμιστεί η ποιότητά της και να προκληθεί δυσλειτουργία. (DSC-TX100 / TX100V)

- Η έκθεση της οθόνης ή του φακού σε άμεσο ηλιακό φως για μεγάλα χρονικά διαστήματα μπορεί να προκαλέσει δυσλειτουργίες. Να προσέχετε όταν τοποθετείτε τη μηχανή κοντά σε παράθυρα ή σε εξωτερικούς χώρους.

- Μην ασκείτε πίεση στην οθόνη. Η οθόνη μπορεί να αποχρωματιστεί ή να προκληθεί δυσλειτουργία.

- Σε μια περιοχή με χαμηλές θερμοκρασίες, οι εικόνες ενδέχεται να διατρέχουν το μήκος της οθόνης. Δεν πρόκειται για δυσλειτουργία.

- Προσέξτε να μην χτυπάτε και να μην ασκείτε δύναμη στο φακό.

Πίσω στην κορυφή