Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Μετασχηματιστής εναλλασσόμενου ρεύματος

## Μετασχηματιστής εναλλασσόμενου ρεύματος

- Ο μετασχηματιστής εναλλασσόμενου ρεύματος που παρέχεται προορίζεται αποκλειστικά για αυτήν τη μηχανή. Μην τον συνδέετε με άλλες ηλεκτρονικές συσκευές. Ενδέχεται να προκληθεί δυσλειτουργία. Επίσης, χρησιμοποιήστε μόνο το γνήσιο μετασχηματιστή εναλλασσόμενου ρεύματος της Sony.

- Όταν η λυχνία ισχύος/φόρτισης της μηχανής αναβοσβήνει κατά τη φόρτιση, βγάλτε την μπαταρία που φορτίζεται και κατόπιν τοποθετήστε ξανά και καλά την ίδια μπαταρία στη μηχανή. Εάν η λυχνία ισχύος/φόρτισης αναβοσβήσει ξανά, αυτό ενδέχεται να υποδεικνύει σφάλμα μπαταρίας ή ότι έχετε τοποθετήσει μπαταρία εκτός του καθορισμένου τύπου. Ελέγξτε ότι η μπαταρία είναι του καθορισμένου τύπου. Αν η μπαταρία είναι του καθορισμένου τύπου, αφαιρέστε την μπαταρία, αντικαταστήστε την με μία νέα ή μία άλλη μπαταρία και ελέγξτε αν η μπαταρία φορτίζεται σωστά. Εάν η μπαταρία φορτίζεται σωστά, μπορεί να έχει προκύψει σφάλμα μπαταρίας.

- Εάν η Λυχνία ισχύος/φόρτισης δεν ανάψει ακόμα και μετά από τη σύνδεση του μετασχηματιστή εναλλασσόμενου ρεύματος στη μηχανή και στην πρίζα του τοίχου, αυτό υποδεικνύει ότι η φόρτιση έχει διακοπεί προσωρινά και βρίσκεται σε αναμονή. Η φόρτιση διακόπτεται και εισέρχεται σε κατάσταση αναμονής αυτόματα, όταν η θερμοκρασία βρίσκεται εκτός του συνιστώμενου εύρους θερμοκρασίας λειτουργίας. Όταν η θερμοκρασία επιστρέψει εντός του κατάλληλου εύρους, η φόρτιση συνεχίζεται και ανάβει ξανά η λυχνία ισχύος/φόρτισης. Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C.

- Μπορείτε να φορτίσετε την μπαταρία που έχει εισαχθεί στη μηχανή χρησιμοποιώντας το μετασχηματιστή εναλλασσόμενου ρεύματος που παρέχεται. Επίσης, είναι δυνατή η παροχή τροφοδοσίας μέσω του μετασχηματιστή εναλλασσόμενου ρεύματος στη λειτουργία αναπαραγωγής. Ωστόσο, στη λειτουργία λήψης δεν είναι δυνατή η παροχή τροφοδοσίας μέσω του μετασχηματιστή εναλλασσόμενου ρεύματος. Για να παρέχετε τροφοδοσία στη μηχανή από μια πρίζα τοίχου κατά τη λήψη, χρειάζεστε ένα μετασχηματιστή εναλλασσόμενου ρεύματος AC-LS5 (πωλείται χωριστά) και ένα καλώδιο VMC-MD3 για ακροδέκτες πολλαπλής χρήσης (πωλείται χωριστά).

Πίσω στην κορυφή