Οδηγός χρήσης του Cyber-shot
Εκτύπωση
Αρχική σελίδα > Χρήση στοιχείων MENU (Λήψη) > Στοιχεία MENU (Λήψη) > Εστίαση

## Εστίαση

Εστίαση σε θέματα κοντά στο άκρο της οθόνης
Μπορείτε να αλλάξετε τη μέθοδο εστίασης. Χρησιμοποιήστε το μενού όταν δυσκολεύεστε να επιτύχετε σωστή εστίαση με τη λειτουργία αυτόματης εστίασης.
Το AF σημαίνει "Auto Focus" (Αυτόματη εστίαση), μια λειτουργία που προσαρμόζει αυτόματα την εστίαση.
Το επιλεγμένο καρέ εύρεσης εύρους AF εμφανίζεται στην οθόνη.

1. MENU (Εστίαση) επιθυμητή λειτουργία

Ανάλογα με τη λειτουργία ΕΓΓ, μπορείτε να ρυθμίσετε αυτήν τη λειτουργία χρησιμοποιώντας τα κουμπιά που εμφανίζονται στην αριστερή πλευρά της οθόνης.

| (Πολλαπλή AF) | Εστιάζει αυτόματα σε ένα θέμα σε όλο το εύρος του καρέ εύρεσης. Όταν πατάτε το κουμπί κλείστρου μέχρι τη μέση στη λειτουργία λήψης ακίνητων εικόνων, εμφανίζεται ένα πράσινο καρέ γύρω από την περιοχή που βρίσκεται σε εστίαση. Όταν η λειτουργία ανίχνευσης προσώπου είναι ενεργή, το AF λειτουργεί με προτεραιότητα σε πρόσωπα. Όταν η Επιλογή σκηνικού έχει οριστεί στη λειτουργία (Υποβρύχια), η λειτουργία εστίασης ρυθμίζεται ώστε να είναι κατάλληλη για υποβρύχια λήψη. Όταν πατάτε το κουμπί κλείστρου μέχρι τη μέση για να επιτύχετε εστίαση, εμφανίζεται ένα μεγάλο καρέ με πράσινο χρώμα (DSC-TX10).
| (Κεντρική AF) | Εστιάζει αυτόματα σε ένα θέμα στο κέντρο του καρέ εύρεσης. Αν χρησιμοποιήσετε μαζί τη λειτουργία κλειδώματος AF, μπορείτε να συνθέσετε την εικόνα όπως εσείς θέλετε.
| (Σημειακή AF) | Εστιάζει αυτόματα σε ένα εξαιρετικά μικρό θέμα ή στενή περιοχή. Αν χρησιμοποιήσετε μαζί τη λειτουργία κλειδώματος AF, μπορείτε να συνθέσετε την εικόνα όπως εσείς θέλετε. Κρατήστε τη μηχανή σταθερή για να μην ευθυγραμμίσετε λανθασμένα το θέμα και το καρέ εύρεσης εύρους AF.

Σημειώσεις

- Όταν χρησιμοποιείτε τις λειτουργίες [Ψηφιακό ζουμ] ή [Φωτισμός AF], το καρέ εύρεσης εύρους AF απενεργοποιείται και εμφανίζεται ως διάστικτη γραμμή. Σε αυτήν την περίπτωση, η μηχανή επιχειρεί να εστιάσει στα θέματα στο κέντρο της οθόνης.

- Όταν η λειτουργία εστίασης έχει οριστεί σε μια ρύθμιση εκτός της [Πολλαπλή AF], δεν μπορείτε να χρησιμοποιήσετε τη λειτουργία ανίχνευσης προσώπου.

- Εάν ενεργοποιήσετε την παρακολούθηση εστίασης, η μηχανή εστιάζει με προτεραιότητα το θέμα προς παρακολούθηση.

- Μπορεί να μην είστε σε θέση να ρυθμίσετε κάποια στοιχεία MENU ανάλογα με την επιλεγμένη λειτουργία ΕΓΓ. Για λεπτομέρειες, βλ. "Στοιχεία MENU που δεν διατίθενται σε μερικές λειτουργίες ΕΓΓ". [Πληροφ.]

Γρήγορη επιλογή του θέματος προτεραιότητας
Εάν πιέσετε ελαφρά την οθόνη, εμφανίζεται ένα καρέ και, στη συνέχεια, εάν πιέσετε το κουμπί κλείστρου μέχρι τη μέση της διαδρομής, γίνεται εστίαση στο καρέ. Πιέστε ελαφρά το εικονίδιο για να ακυρώσετε την εστίαση.

### Εστίαση σε θέματα κοντά στο άκρο της οθόνης

Αν το θέμα δεν είναι εστιασμένο, κάντε τα εξής:

1. Συνθέστε ξανά τη λήψη, ώστε το θέμα να βρίσκεται στο κέντρο του καρέ εύρεσης εύρους AF (A) και πατήστε το κουμπί κλείστρου έως τη μέση για να εστιάσετε στο θέμα (κλείδωμα AF).

1. Όταν η ένδειξη κλειδώματος AE/AF (B) σταματήσει να αναβοσβήνει και παραμένει αναμμένη, επιστρέψτε στη λήψη που έχετε συνθέσει πλήρως και πατήστε το κουμπί κλείστρου μέχρι το τέρμα.

- Αν δεν πατήσετε το κουμπί κλείστρου μέχρι το τέρμα, μπορείτε να επαναλάβετε τη διαδικασία όσες φορές απαιτείται.

Σχετικό θέμα
Παρακολούθηση εστίασης
Πίσω στην κορυφή